Glen Hanlon

Glen Hanlon (* 20. február 1957, Brandon, Manitoba, Kanada) je bývalý kanadský hokejový brankár, ktorý sa po skončení aktívnej kariéry venuje trénerskej činnosti. Od 1. apríla 2010 do 18. mája 2011 pôsobil vo funkcii hlavného trénera reprezentácie Slovenského národného hokejového mužstva.

Klubový hokej 
Pôsobil ako brankár v kluboch NHL Vancouver Canucks, New York Rangers, St. Louis Blues a Detroit Red Wings. Zaujímavosťou je, že mu Wayne Gretzky strelil svoj prvý gól v NHL.

Trénerská činnosť 
V rokoch 2005-06 viedol bieloruskú reprezentáciu s ktorou na MS 2006 v Rige obsadil šieste miesto. Po tomto podujatí ho nahradil ďalší zámorský tréner - Američan Curt Fraser. Na MS 2008 opäť pôsobil pri bieloruskom mužstve (v pozícii Fraserovho asistenta), po šampionáte sa stal znova hlavným trénerom. Podľa šéfa bieloruskej hokejovej federácie Vladimira Naumova Hanlon za svoje služby nikdy nebral honorár a boli mu len uhrádzané výdavky na pobyt v Bielorusku.

1. apríla 2010 sa stal hlavným trénerom reprezentácie Slovenského národného hokejového mužstva a stal sa tak prvým zahraničným trénerom slovenského seniorského tímu v histórii. 18. mája 2011 výkonný výbor Slovenského zväzu ľadového hokeja spoluprácu s Glenom Hanlonom predčasne ukončil, najmä z toho dôvodu, že slovenská seniorská reprezentácia na MS 2011 IIHF v Bratislave a na MS 2010 IIHF v Kolíne dosiahla zlé výsledky (10., resp. 12. miesto}.

Iné projekty

Referencie

Externé odkazy 
 
 Glen Hanlon na eliteprospects.com

Narodenia v 1957
Kanadskí hokejisti
Kanadskí hokejoví brankári
Kanadskí hokejoví tréneri
Hráči Vancouver Canucks
Hráči New York Rangers
Hráči St. Louis Blues
Hráči Detroit Red Wings
Účastníci MS v hokeji 2006
Účastníci MS v hokeji 2008
Osobnosti z Manitoby
Brankári Vancouver Cancuks
Brankári St. Louis Blues
Brankári Detroit Red Wings
Brankári New York Rangers